ระเบียบมหาวิทยาลัยเทคโนโลยีราชมงคลพระนครระเบียบมหาวิทยาลัยเทคโนโลยีราชมงคลพระนครว่าด้วยการรับ -จ่ายเงินเพื่อจัดการศึกษาระดับประกาศนียบัตรบัณฑิตพ.ศ. ๒๕๕๐[๑] โดยที่มหาวิทยาลัยเทคโนโลยีราชมงคลพระนครคณะครุศาสตร์อุตสาหกรรม ได้ขยายขอบเขตการจัดการศึกษาระดับประกาศนียบัตรบัณฑิตเพื่อเป็นการบริการสังคมและผู้ประกอบการขึ้นอาศัยอำนาจตามความในมาตรา๑๗ (๒) และ (๑๒) แห่งพระราชบัญญัติมหาวิทยาลัยเทคโนโลยีราชมงคล พ.ศ. ๒๕๔๘และมติสภามหาวิทยาลัยเทคโนโลยีราชมงคลพระนครในการประชุมครั้งที่ ๓/๒๕๕๐เมื่อวันที่ ๕ กุมภาพันธ์ ๒๕๕๐ จึงวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบมหาวิทยาลัยเทคโนโลยีราชมงคลพระนครว่าด้วยการรับ - จ่ายเงินเพื่อจัดการศึกษาระดับประกาศนียบัตรบัณฑิต พ.ศ. ๒๕๕๐ข้อ ๒ ระเบียบนี้ให้ใช้บังคับตั้งแต่ปีการศึกษา๒๕๔๙ เป็นต้นไปข้อ ๓ บรรดาระเบียบนี้ ข้อบังคับ คำสั่งหรือประกาศอื่นใดในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ ในระเบียบนี้มหาวิทยาลัย หมายความว่ามหาวิทยาลัยเทคโนโลยีราชมงคลพระนครอธิการบดี หมายความว่าอธิการบดีมหาวิทยาลัยเทคโนโลยีราชมงคลพระนครคณะ หมายความว่า คณะครุศาสตร์อุตสาหกรรมคณบดี หมายความว่า คณบดีคณะครุศาสตร์อุตสาหกรรมนักศึกษา หมายความว่าผู้เข้ารับการศึกษาระดับประกาศนียบัตรบัณฑิตข้อ ๕ อัตราค่าบำรุงการศึกษา ค่าลงทะเบียนและค่าธรรมเนียมการศึกษาที่เรียกเก็บจากนักศึกษาให้เป็นไปตามประกาศมหาวิทยาลัยให้อธิการบดีมีอำนาจแก้ไขเปลี่ยนแปลงอัตราค่าบำรุงการศึกษา ค่าลงทะเบียน และหรือค่าธรรมเนียมการศึกษาหรือเพิ่มเติมรายการค่าธรรมเนียมที่เรียกเก็บ และรายงานสภามหาวิทยาลัยทราบข้อ ๖ ค่าบำรุงการศึกษา ค่าลงทะเบียนและค่าธรรมเนียมการศึกษา ให้นักศึกษาชำระภายในเวลาที่กำหนดเมื่อชำระแล้วจะไม่คืนให้เว้นแต่มีการยกเลิกการเรียนการสอน ในกรณีที่มีจำนวนนักศึกษาไม่พอและมีการคืนเงินค่าลงทะเบียนซึ่งต้องปฏิบัติตามระเบียบมหาวิทยาลัยว่าด้วยการถอนคืนค่าบำรุงการศึกษา ค่าหน่วยกิต พ.ศ. ๒๕๔๘ข้อ ๗ การจัดการศึกษาตามระเบียบนี้ให้มีคณะกรรมการอำนวยการและคณะกรรมการดำเนินงานตามที่อธิการบดีแต่งตั้ง ดังนี้(๑) คณะกรรมการอำนวยการ จำนวนไม่เกิน ๕ คน ประกอบด้วยอธิการบดีเป็นประธานรองอธิการบดีฝ่ายวิชาการ รองอธิการบดีฝ่ายบริหารผู้อำนวยการกองคลัง คณบดีและผู้ดำรงตำแหน่งอื่นที่มีฐานะเทียบเท่าหรือไม่ต่ำกว่าหัวหน้าภาควิชา(๒) คณะกรรมการดำเนินงานซึ่งแต่งตั้งจากข้าราชการของคณะ มีจำนวนไม่เกิน ๑๐คนข้อ ๘ ให้คณบดี มีอำนาจแต่งตั้งข้าราชการ ลูกจ้างเพื่อทำหน้าที่ดำเนินการสอบคัดเลือกบุคคลเป็นนักศึกษาในคณะข้อ ๙เงินรายรับตามข้อ ๕ ที่จัดเก็บได้ในแต่ละภาคการศึกษา ให้คณะดำเนินการดังนี้(๑) นำส่งมหาวิทยาลัย ไม่น้อยกว่าร้อยละ ๒๐(๒) ใช้จ่ายในการดำเนินงาน ไม่เกินร้อยละ ๘๐ข้อ ๑๐ รายจ่ายในการดำเนินงานจัดการศึกษาระดับประกาศนียบัตรบัณฑิตให้เบิกจ่ายดังนี้(๑) คณะกรรมการอำนวยการ ให้ได้รับค่าตอบแทนเป็นรายภาคการศึกษาจากเงินรายรับที่นำส่งมหาวิทยาลัยตามข้อ๙ (๑) ดังนี้(ก) ประธานกรรมการ ไม่เกิน ๕,๐๐๐ บาท(ข) กรรมการคนละ ไม่เกิน ๓,๕๐๐ บาท(๒) คณะกรรมการดำเนินงานให้ได้รับค่าตอบแทนเป็นรายเดือน ไม่เกินร้อยละ ๑๕ ของเงินรายรับตามข้อ ๙ (๒)ที่จัดเก็บในแต่ละภาคการศึกษา ดังนี้(ก) ประธานกรรมการ ไม่เกิน ๕,๐๐๐ บาท(ข) กรรมการคนละ ไม่เกิน ๓,๕๐๐ บาท(๓) ข้าราชการ และลูกจ้างซึ่งคณบดีแต่งตั้งให้ปฏิบัติงานเกี่ยวกับการดำเนินการตามระเบียบนี้ให้รับค่าตอบแทนเดือนละไม่เกิน๑,๕๐๐ บาทต่อคน(๔) อาจารย์ผู้สอน ให้ได้รับค่าตอบแทนการสอน ดังนี้(ก) อาจารย์พิเศษ/อาจารย์ประจำภาคบรรยาย ในอัตราไม่เกินชั่วโมงละ ๑,๐๐๐ บาท(๕) ค่าตอบแทนอาจารย์ติดตามการฝึกประสบการณ์วิชาชีพให้ได้รับค่าตอบแทนไม่เกิน ๙,๖๐๐ บาท ต่อภาคการศึกษา(๖) ค่าตอบแทนผู้ดำเนินการสอบคัดเลือกบุคคลเป็นนักศึกษาที่ได้รับแต่งตั้งตามข้อ๘ ตามอัตราที่คณะกำหนด(๗) รายจ่ายหมวดค่าตอบแทน ให้เบิกจ่ายตามข้อ ๑๐ (๑) - ๑๐ (๖)สำหรับค่าใช้จ่ายอื่นๆ ที่มิได้กำหนดไว้ในระเบียบนี้ให้เบิกจ่ายตามระเบียบกระทรวงการคลังระเบียบและคำสั่งของมหาวิทยาลัยที่เกี่ยวข้อง(๘) การเบิกจ่ายเงินกรณีมีการเปิดการเรียนการสอนนอกคณะให้ได้รับค่าตอบแทนเป็นรายภาคการศึกษา ไม่เกินร้อยละ ๑๐ ของเงินรับตามข้อ ๙ (๒)(๙) รายจ่ายหมวดค่าใช้สอย วัสดุ ครุภัณฑ์และสิ่งก่อสร้างให้ดำเนินการตามระเบียบและคำสั่งของมหาวิทยาลัยที่เกี่ยวข้องระเบียบกระทรวงการคลัง และระเบียบสำนักนายกรัฐมนตรีว่าด้วยการพัสดุสำหรับสิ่งก่อสร้างจะต้องเป็นรายการที่ได้รับอนุมัติจากมหาวิทยาลัยก่อนจึงจะดำเนินการจัดจ้างได้(๑๐) รายจ่ายหมวดค่าสาธารณูปโภค(๑๑) การเบิกจ่ายเงินอื่นใดที่มิได้กำหนดไว้ในระเบียบนี้หรือแตกต่างไปจากที่กำหนดไว้ต้องได้รับการอนุมัติจากอธิการบดีก่อนบุคคลที่ได้รับแต่งตั้งตามข้อ๑๐ (๑) (๒) และ (๓) ในขณะเดียวกันให้ได้รับค่าตอบแทนในอัตราสูงสุดเพียงอัตราเดียวกรณีค่าตอบแทนคณะกรรมการในข้อ ๑๐ (๑) หรือ (๒) เกินจำนวนเงินที่ได้รับให้ปรับลดค่าตอบแทนลงตามสัดส่วนในวงเงินที่ได้รับข้อ ๑๑ ให้คณะ มีอำนาจเก็บรักษาเงินสดไว้สำรองจ่ายได้ไม่เกิน๑๐๐,๐๐๐ บาท และเมื่อมีการจ่ายเงินสดสำรองรายการใดๆให้ขออนุมัติจ่ายเงินจากมหาวิทยาลัยมาคืนให้เต็มวงเงินสำรองจ่ายอย่างน้อยเดือนละ ๑ครั้ง และให้คณะจัดทำทะเบียนคุมเงินสดสำรองจ่ายตามแบบที่มหาวิทยาลัยกำหนดข้อ ๑๒ รายจ่ายตามข้อ ๑๐ ยกเว้นข้อ ๑๐ (๑)ให้เบิกจ่ายได้ไม่เกินร้อยละ ๘๐ ของวงเงินรายรับที่จัดเก็บในแต่ละปีการศึกษาและให้ดำเนินการ ดังนี้(๑) กรณีที่รายจ่ายมีจำนวนไม่ถึงร้อยละ ๘๐ของวงเงินรายรับที่จัดเก็บในแต่ละปีการศึกษาให้นำจำนวนเงินคงเหลือดังกล่าวเข้าเป็นเงินผลประโยชน์สะสมของคณะ(๒) คณะที่ดำเนินการจัดเก็บเงิน จะต้องทำรายงานรับ - จ่ายเงินทุกสิ้นปีการศึกษาเสนอมหาวิทยาลัยทราบข้อ ๑๓ การเบิกจ่ายเงินที่มิได้กำหนดไว้ในระเบียบนี้ ต้องได้รับอนุมัติจากอธิการบดีก่อนและให้อธิการบดีรายงานสภามหาวิทยาลัยเพื่อทราบข้อ ๑๔ ให้อธิการบดีรักษาการตามระเบียบนี้และมีอำนาจวินิจฉัยตีความปัญหาเกี่ยวกับการปฏิบัติตามระเบียบนี้ประกาศ ณ วันที่ ๒๐กุมภาพันธ์ พ.ศ. ๒๕๕๐จรวยพร ธรณินทร์ปลัดกระทรวงศึกษาธิการนายกสภามหาวิทยาลัยเทคโนโลยีราชมงคลพระนครมณฑิตา/ผู้จัดทำ๑๕ กุมภาพันธ์ ๒๕๕๔วิภา/ตรวจ๑๐ มิถุนายน ๒๕๕๔[๑] ราชกิจจานุเบกษาเล่ม ๑๒๔/ตอนพิเศษ ๘๒ ง/หน้า ๒๗/๙ กรกฎาคม ๒๕๕๐